สำหรับการคัดเลือกนางแบบกิตติมศักดิ์ ที่โดยส่วนใหญ่จะรู้กันอยู่ ว่าเจ้าของผลิตภัณฑ์นั่นแหละคือผู้เลือกและมีความต้องการให้สาวสังคมรุ่นใหม่มาเป็นพรีเซ็นเตอร์ให้สินค้าของตน จึงบอกผ่านความต้องการนั้นมายังผู้จัดการที่รับผิดชอบต่อมาอย่างในงานเปิดตัวบัตรอเมริกันเอ็กซ์เพรส ที่ผ่านมา "ดวง" นีรนาท เผ่าสวัสดิ์ กรรมการบริหาร บริษัทแบรนเด็ดดิเอเจนซี่จำกัด ก็คัดสรรนางแบบกิตติมศักดิ์มาร่วมเดินแบบในงาน เพื่อตอกย้ำภาพลักษณ์สินค้า โดยเจ้าตัวเล่าถึงการคัดเลือกสาวมาร่วมเดินแบบ ว่าจะเลือกนางแบบที่เป็นคนรู้จัก และมีความคุ้นเคยกับสินค้าหรือผลิตภัณฑ์เป็นอย่างดี อีกทั้งหนุ่มสาวที่จะมาเดินแบบให้ จะต้องมีภาพลักษณ์ใกล้เคียงกับสินค้าเหล่านั้นด้วย"ถ้าเกิดคนที่มาเดินแบบให้ในงานของลูกค้า เป็นคนที่มีชื่อเสียงด้วยก็จะเป็นสิ่งที่ดี เพราะจะช่วยทำให้ผลิตภัณฑ์ของลูกค้าน่าสนใจมากยิ่งขึ้น อย่างการเลือกชุดหรือสินค้า ที่จะมาใช้บนตัวนางแบบ ก็ต้องเลือกให้เหมาะกับบุคลิกของนางแบบ-นายแบบแต่ละคนด้วย เพราะเซเลบริตี้ที่เลือกมาหุ่นเขาไม่ใช่หุ่นนางแบบ ต้องดูว่าแต่ละคนมีจุดเด่นตรงไหน อย่างถ้าเป็นเครื่องประดับเราก็จะดูว่า นางแบบแต่ละคนมีส่วนไหนเป็นจุดเด่น อย่างบางคนมีคอเพรียวยาว เหมาะที่จะพรีเซ้นต์สร้อยคอ" ดวง กล่าวถึงการเลือกนางแบบกิตติมศักดิ์
ใครเป็นผู้คัดเลือกนางแบบกิตติมศักดิ์ในงานเปิดตัวบัตรอเมริกันเอ็กซ์เพรส 
ดวง